Author: kolenova
Last saved by: User
Company: MV SR

VLÁDA SLOVENSKEJ REPUBLIKY

Návrh

UZNESENIE VLÁDY SLOVENSKEJ REPUBLIKY
č.  ........
z  ............ 2011

k návrhu na zrušenie niektorých úloh z uznesení vlády Slovenskej republiky 

Číslo materiálu: |
Predkladateľ: | minister vnútra
Vláda
A.	zrušuje

A.1.	uznesenie vlády Slovenskej republiky č. 165 z 21. februára 2001 k návrhu na stanovenie bezpečnostných stupňov ohrozenia a pravidiel pri preprave určených ústavných činiteľov Slovenskej republiky a zahraničných predstaviteľov, 
A.2.	úlohu B.3. uznesenia vlády Slovenskej republiky č. 318 z 27. marca 2002 pre ministra vnútra, ministra hospodárstva, ministra zdravotníctva, ministra dopravy, výstavby a regionálneho rozvoja, ministra kultúry, ministra pôdohospodárstva a rozvoja vidieka, ministra školstva, vedy, výskumu a športu a predsedníčku Štatistického úradu - zabezpečiť vypracovanie informácií o nájomných zmluvách uzavretých ústrednými orgánmi štátnej správy, ako aj rozpočtovými a príspevkovými organizáciami v pôsobnosti ústredných orgánov štátnej správy podľa štruktúry uvedenej v prílohe č. 7 predloženej správy,
A.3.	úlohu B.4. uznesenia vlády Slovenskej republiky č. 318 z 27. marca 2002 pre ministra vnútra, ministra hospodárstva, ministra zdravotníctva, ministra dopravy, výstavby a regionálneho rozvoja, ministra kultúry, ministra pôdohospodárstva a rozvoja vidieka, ministra školstva, vedy, výskumu a športu a predsedníčku Štatistického úradu - zabezpečiť zverejňovanie informácií o uzavretých nájomných zmluvách ústredných orgánov štátnej správy, ako aj rozpočtových organizácií a príspevkových organizácií v ich pôsobnosti na internetovej stránke ústredného orgánu štátnej správy a internetovej stránke rozpočtových organizácií alebo príspevkových organizácií v ich pôsobnosti,
A.4.	úlohu D.1. uznesenia vlády Slovenskej republiky č. 34 z 18. januára 2006 pre ministra vnútra - realizovať v rámci svojej pôsobnosti opatrenia uvedené v odpovedi vlády SR za účelom vykonania odporúčaní Výboru CPT, vrátane finančného zabezpečenia týchto opatrení,
A.5.	úlohu B.2. uznesenia vlády Slovenskej republiky č. 6 z 9. januára 2008 pre ministra vnútra -  rozpočtové dôsledky návrhov právnych predpisov vopred prerokovať s Ministerstvom financií SR,
A.6.	úlohu B.2. uznesenia vlády Slovenskej republiky č. 17 zo 14. januára 2009 pre ministra vnútra - rozpočtové dôsledky návrhov právnych predpisov vopred prerokovať s Ministerstvom financií SR,
A.7.	úlohu A.1. uznesenia vlády Slovenskej republiky č. 643 zo 16. septembra 2009 pre ministra vnútra - predložiť na rokovanie Rady vlády SR pre trvalo udržateľný rozvoj odpočet plnenia úloh vyplývajúcich z Akčného plánu trvalo udržateľného rozvoja na roky 2005 – 2010 (ďalej len „akčný plán“) za predchádzajúci kalendárny rok, vrátane vyhodnotenia využívania finančných prostriedkov z fondov EÚ z hľadiska ich relevantnosti k plneniu úloh obsiahnutých v akčnom pláne,
A.8.	úlohu C.1. uznesenia vlády Slovenskej republiky č. 779 z 11. novembra 2009 pre ministra vnútra - predložiť na rokovanie vlády návrh novely zákona Slovenskej národnej rady č. 377/1990 Zb. o hlavnom meste SR Bratislave v znení neskorších predpisov vzhľadom na zmeny obsiahnuté vo vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov,
A.9.	úlohu C.2. uznesenia vlády Slovenskej republiky č. 779 z 11. novembra 2009 pre ministra vnútra - predložiť na rokovanie vlády návrh novely zákona Slovenskej národnej rady č. 401/1990 Zb. o meste Košice v znení neskorších predpisov vzhľadom na zmeny obsiahnuté vo vládnom návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov,
A.10.	úlohu B.1. uznesenia vlády Slovenskej republiky č. 826 z 1. decembra 2010 pre ministra vnútra - v rámci svojej pôsobnosti realizovať opatrenia na zachovanie bezpečnosti Slovenskej republiky uvedené v správe o bezpečnosti Slovenskej republiky za rok 2009,
A.11.	úlohu č. 3 v mesiaci december Plánu práce Bezpečnostnej rady Slovenskej republiky na rok 2011 – Návrh novej Koncepcie bezpečnostného systému Slovenskej republiky,
A.12.	úlohu č. 10 v mesiaci december Plánu práce vlády Slovenskej republiky na rok 2011 - Návrh Koncepcie bezpečnostného systému Slovenskej republiky.

Na vedomie:	členovia vlády Slovenskej republiky
vedúci Úradu vlády Slovenskej republiky
predsedovia ostatných ústredných orgánov štátnej správy Slovenskej republiky

___________________________________________________________________________
Uznesenie vlády SR číslo     /2011		strana